《施虞吉丈携琴过小斋率尔赋赠》
明代·邓云霄

散吏有馀清，苔绿无人破。客子抱琴来，剥啄惊高卧。

入户皎玉抱，爽气满中座。明徽与善手，泛弄三两过。

心随流水远，尘世堪一唾。家有无弦琴，闭匣久不课。

对君怜知音，操缦试则个。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。